text: I Varde er flest kræftpatienter på førtidspension
  20 oktober 2015 kl. 14.24
  Varde Kommune er den kommune i Danmark, hvor flest kræftpatienter er på førtidspension. 
  Der er stor forskel på, hvor mange kræftramte der er i de forskellige kommuner, og der er også stor forskel på, hvordan hver enkelt patient bliver ramt af sygdommen og behandlingen. Nogle kræftpatienter er så hårdt ramt, at de er nødt til at forlade arbejdsmarkedet.
  Varde er den kommune i Danmark, hvor den største andel af de kræftramte borgere er på førtidspension. Det viser tal, som TV SYD har gennemgået. Der er ifølge tallene 301 kræftramte i Varde, og af dem er næsten 5 % på førtidspension.
  I Sydjylland er der også en del kræftramte på sygedagpenge. Af de tilgængelige tal fremgår det, at de 97 kræftramte, der er på sygedagpenge i Kolding Kommune, er det højeste antal i TV SYD’s sendeområde.  Den største andel af kræftramte borgere på sygedagpenge er i Tønder Kommune, hvor 20 % af de kræftramte er på sygedagpenge.
  Du kan selv se, hvordan det ser ud i din kommune på kortet.
  